Sekretari Kerry javën e ardhshme në Rusi
Zhvillimet në Siri, hetimet lidhur me sulmet në Maratonën e Bostonit dhe ambicjet bërthamore të Iranit - në rendin e ditës
Sekretari i Shtetit John Kerry shkon javën e ardhshme në Rusi për bisedime me homologun e tij Sergei Lavrov si dhe një takim të pritshëm me Presidentin Vladimir Putin. Secretari Kerry dhe Ministri i Jashtëm rus Lavrov janë takuar disa herë më parë gjatë muajve të fundit, por ky do të jetë udhëtimi i parë i Sekretarit të Shtetit Kerry në Rusi: Lidhur me Sirinë, Shtetet e Bashkuara dhe Rusia kanë pasur mospajtime lidhur me mënyrën e reagimit ndaj luftës atje. Rusia dhe Kina kanë përdorur vazhdimisht të drejtën e vetos në Këshillin e Sigurimit për të bllokuar marrjen e masave më të ashpra nga Kombet e Bashkuara kundër Presidentit sirian Bashar al-Asad. Rusia furnizon me armë ushtrinë e Presidentit Asad. Shtetet e Bashkuara dhe vende të tjera mbështesin opozitën siriane, megjithëse Uashingtoni thotë se nuk ka ofruar furnizime me armë. Zëdhënësi në detyrë në Departamentin e Shtetit Patrick Ventrell. Zoti Ventrell thotë se Sekretari Kerry do të theksojë gjatë takimeve në Moskë nevojën për një zgjidhje politike: Në përgjigje të pyetjes se çfarë temash të tjera janë në rendin e ditës për zotin Kerry, zëdhënësi Ventrell tha se të drejtat e njeriut gjithmonë ngrihen për diskutim në takimet me zyrtarët rusë. Mund të diskutohet gjithashtu pezullimi i birësimeve të fëmijëve rusë nga prindër amerikanë dhe hetimet që vazhdojnë lidhur me çeçenët që dyshohen për lidhje me shpërthimet në Maratonën e Bostonit muajin e kaluar. Një nga të dyshuarit ishte për vizitë në Republikën e Dagestanit vjet për të marrë një pasapartë të re ruse.